CELEX: 32019R0650
Language: hu
Date: 2019-04-24 00:00:00
Title: A Bizottság (EU) 2019/650 rendelete (2019. április 24.) az 1925/2006/EK európai parlamenti és tanácsi rendelet III. mellékletének a yohimbe (Pausinystalia yohimbe [K. Schum] Pierre ex Beille) tekintetében történő módosításáról (EGT-vonatkozású szöveg.)

25.4.2019   
               
               
                  HU
               
               
                  Az Európai Unió Hivatalos Lapja
               
               
                  L 110/21
               
            
         A BIZOTTSÁG (EU) 2019/650 RENDELETE
         (2019. április 24.)
         az 1925/2006/EK európai parlamenti és tanácsi rendelet III. mellékletének a yohimbe (Pausinystalia yohimbe [K. Schum] Pierre ex Beille) tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló, 2006. december 20-i 1925/2006/EK európai parlamenti tanácsi rendeletre (1) és különösen annak 8. cikke (5) bekezdésére,
         mivel:
         
                     (1)
                  
                  
                     Az 1925/2006/EK rendelet 8. cikke (2) bekezdésének megfelelően, valamint figyelembe véve, hogy a yohimbének (Pausinystalia yohimbe [K. Schum] Pierre ex Beille) és a belőle származó készítményeknek élelmiszerekben való felhasználása esetlegesen káros hatást gyakorolhat az egészségre, illetve hogy e tekintetben továbbra is tudományos bizonytalanság áll fenn, ez az anyag uniós ellenőrzés alá került, és az (EU) 2015/403 rendelettel (2) felvették az 1925/2006/EK rendelet III. mellékletének C. részébe.
                  
               
                     (2)
                  
                  
                     Az 1925/2006/EK rendelet 8. cikkének (5) bekezdése értelmében egy anyagnak a III. melléklet C. részébe való felvételét követő négy éven belül határozatot kell hozni a III. melléklet C. részének listájára felvett anyag általános használatának engedélyezéséről vagy adott esetben az anyagnak a III. melléklet A. vagy B. részébe történő áthelyezéséről, figyelembe véve az Európai Élelmiszerbiztonsági Hatóságnak (a továbbiakban: Hatóság) a 8. cikk (4) bekezdésében említett élelmiszer-vállalkozók vagy más érdekelt felek által értékelésre benyújtott bármely dokumentumról kialakított véleményét.
                  
               
                     (3)
                  
                  
                     A 307/2012/EU bizottsági végrehajtási rendelet (3) 5. cikkének (2) bekezdése értelmében a Hatóság az 1925/2006/EK rendelet 8. cikkének (5) bekezdésében előírt határozat céljából csak olyan dokumentumokat tekint érvényesnek, amelyeket az 1925/2006/EK rendelet III. mellékletének C. részébe anyagot felvevő határozat hatálybalépésétől számított 18 hónapon belül nyújtottak be.
                  
               
                     (4)
                  
                  
                     Tekintve, hogy a 307/2012/EU végrehajtási rendelet 5. cikkének (2) bekezdésében említett határidőn belül egy érdekelt fél sem nyújtott be tudományos adatokat a Hatóságnak a yohimbe (Pausinystalia yohimbe [K. Schum] Pierre ex Beille) biztonságosságának az alátámasztására, a yohimbét (Pausinystalia yohimbe [K. Schum] Pierre ex Beille) és a belőle származó készítményeket fel kell venni az 1925/2006/EK rendelet III. mellékletének A. részébe, ami azt jelenti, hogy élelmiszerekben való felhasználásuk betiltásra kerül.
                  
               
                     (5)
                  
                  
                     A 1925/2006/EK rendeletet ezért ennek megfelelően módosítani kell.
                  
               
                     (6)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az 1925/2006/EK rendelet III. melléklete a következőképpen módosul:
            
                        1.
                     
                     
                        Az A. rész a következő bejegyzéssel egészül ki:
                        „Yohimbe kéreg (Pausinystalia yohimbe [K. Schum] Pierre ex Beille) és a belőle származó készítmények”;
                     
                  
                        2.
                     
                     
                        A C. részből a következő bejegyzést el kell hagyni:
                        „Yohimbéből (Pausinystalia yohimbe [K. Schum] Pierre ex Beille) származó kéreg és készítményei”.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 24-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 404., 2006.12.30., 26. o.
         
         
            (2)  A Bizottság (EU) 2015/403 rendelete (2015. március 11.) az 1925/2006/EK európai parlamenti és tanácsi rendelet III. mellékletének az Ephedra nemzetségbe sorolt fajok és a yohimbe (Pausinystalia yohimbe [K. Schum] Pierre ex Beille) tekintetében történő módosításáról, HL L 67., 2015.3.12., 4. o.
         
         
            (3)  A Bizottság 307/2012/EU végrehajtási rendelete (2012. április 11.) a vitaminok, ásványi anyagok és bizonyos egyéb anyagok élelmiszerekhez történő hozzáadásáról szóló 1925/2006/EK európai parlamenti és tanácsi rendelet 8. cikkének alkalmazására megállapított végrehajtási szabályokról, HL L 102., 2012.4.12., 2. o.